Source: https://www.riigiteataja.ee/akt/406052014035
Timestamp: 2017-10-22 08:27:29+00:00
Document Index: 4180542

Matched Legal Cases: ['§ 1', '§ 2', '§ 3', '§ 4', '§ 5', '§ 6', '§ 7', '§ 8', '§ 22', '§ 1', '§ 2', '§ 3', '§ 4', '§ 5', '§ 6', '§ 7', '§ 8']

Sõmerpalu valla korraldatud jäätmeveo rakendamise kord – Riigi Teataja
Sõmerpalu valla korraldatud jäätmeveo rakendamise kord
Sõmerpalu valla korraldatud jäätmeveo rakendamise kord - sisukord
§ 1 Korraldatud jäätmeveo eesmärk.
2 Jäätmeveo piirkond, jäätmeliigid ja vedamise sagedus
§ 2 Jäätmeveo piirkond
§ 3 Jäätmeliigid
§ 4 Jäätmeveo vedamise sagedus ja aeg
3 Jäätmeveo teenustasu suuruse määramine
§ 5 Jäätmeveo teenustasu
§ 6 Jäätmeveo teenustasude muutmise tingimused
§ 7 Jäätmeveo teenustasu suuruse korrigeerimine
4 Lepingute sõlmimine
§ 8 Lepingute sõlmimise kord
5 Jäätmeveoga liitumisest vabastamine ja rakendussätted
Sõmerpalu Vallavolikogu
RT IV, 06.05.2014, 35
Vastu võetud 24.04.2014 nr 4
Määrus kehtestatakse kohaliku omavalitsuse korralduse seaduse § 22 lg 1 p 36 6 alusel.
§ 1. Korraldatud jäätmeveo eesmärk.
Sõmerpalu vallas (edaspidi vald) korraldatud jäätmeveo rakendamise korra ülesanne on kindlaks määrata:
1) korraldatud jäätmeveo veopiirkonnad;
4) jäätmeveo teenustasu suuruse määramise kord;
5) lepingute sõlmimise, vabastuste ja tühjendussageduste muutmise taotlemise kord.
2. peatükk Jäätmeveo piirkond, jäätmeliigid ja vedamise sagedus
§ 2. Jäätmeveo piirkond
Korraldatud jäätmeveo piirkonnaks on valla haldusterritoorium.
§ 3. Jäätmeliigid
Korraldatud jäätmevedu kohaldatakse vastavalt Vabariigi Valitsuse 6. aprilli 2004. a. määrusega nr 102 “Jäätmete, sealhulgas ohtlike jäätmete nimistu” kehtestatud järgmistele olmejäätmete (kodumajapidamisjäätmed ja samalaadsed kaubandus-, tööstus- ja ametiasutusjäätmed) liikidele:
1) Kood 20 01 01 - paber ja kartong;
2) Kood 20 03 98 - prügi (segaolmejäätmete) sortimisjäägid.
§ 4. Jäätmeveo vedamise sagedus ja aeg
Kehtestada jäätmeveole järgmised vedamise sagedused ja aeg:
1) paber ja kartong – vähemalt üks kord kolme kuu jooksul;
2) prügi (segaolmejäätmete) sortimisjäägid – vähemalt üks kord kuus tiheasustusaladel ja hajaasustusaladel vähemalt üks kord kolme kuu jooksul;
3) veo ajaks määrata ajavahemik 7.00 - 22.00.
3. peatükk Jäätmeveo teenustasu suuruse määramine
§ 5. Jäätmeveo teenustasu
§ 6. Jäätmeveo teenustasude muutmise tingimused
(1) Jäätmevedajal puudub õigus ühepoolselt muuta jäätmeveo teenustasusid veopiirkonnas.
(2) Korraldatud jäätmeveo eri- või ainuõiguse omanikul (edaspidi vedaja) on õigustaotleda vallalt teenustasude muutmist, kui vedaja kulud või jäätmekäitluskoha tasu on oluliselt muutunud.
§ 7. Jäätmeveo teenustasu suuruse korrigeerimine
(1) Teenustasu korrigeeritakse, kui vajadus tuleneb:
1) korraldatud jäätmevedu reguleerivate õigusaktide muutmisest;
2) jäätmekäitluskoha tasu olulisest (s.t. enam kui 10% võrreldes viimase teenustasu kehtestamise ajaga) suurenemisest või vähenemisest, mis ei olnud eelneva teenustasu korrigeerimise ajal mõistlikult ettenähtav;
3) kütusehindade olulisest (s.t. enam kui 10% võrreldes viimase teenustasu kehtestamise ajaga) suurenemisest või vähenemisest, mis ei olnud eelneva teenustasu korrigeerimise ajal mõistlikult ettenähtav.
(2) Teenustasude korrigeerimiseks võivad esitada taotluse vedaja või Sõmerpalu Vallavalitsus (edaspidi vallavalitsus).
4. peatükk Lepingute sõlmimine
§ 8. Lepingute sõlmimise kord
(1) Hanke tulemusel väljaselgitatud vedajast ja jäätmeveo teenustasudest teavitab vallavalitsus elanikke valla lehes ja valla kodulehel www.somerpalu.ee.
(2) Korraldatud jäätmeveoleping valla ja vedaja vahel sõlmitakse kolmekümne päeva jooksul alates vedaja pakkumuse edukaks tunnistamise päevale järgnevast tööpäevast.
(3) Hanke korras valitud jäätmevedaja sõlmib lepingu kõigi jäätmevaldajatega, kes on selleks kohustatud või kes seda soovivad.
(4) Jäätmekäitluslepingu mittesõlmimisel juhinduvad vedaja ja jäätmevaldaja vastastikuste õiguste ja kohustuste kindlaksmääramisel korraldatud jäätmevedu reguleerivatest õigusaktidest.
(5) Kui jäätmevaldajad soovivad kasutada ühist jäätmemahutit, on nad kohustatud sõlmima vastava kirjaliku lepingu ning taotlema eelnevalt vastava kirjaliku loa vallavalitsuselt. Ühist kogumismahutit kasutavad kinnistud loetakse korraldatud jäätmeveoga liitunuks.
5. peatükk Jäätmeveoga liitumisest vabastamine ja rakendussätted
(1) Valla korraldatud jäätmeveopiirkonnas asuval või elaval jäätmevaldajal on õigustaotleda vallavalitsuselt luba harvemaks tühjendussageduseks kui on sätestatud käesolevas määruses või luba tema erandkorras korraldatud jäätmeveoga liitumise vabastamise kohta teatud tähtajaks.
(2) Jäätmevaldaja poolt esitatud taotlust (määruse lisa) menetleb vallavalitsus haldusmenetluse seadusega sätestatud tingimustel ja korras.
(3) Vallavalitsus lähtub harvema tühjendussageduse ja erandkorras korraldatud jäätmeveoga liitumisest vabastamiseks teatud tähtajaks otsuse tegemisel järgmistest mõjuvatest põhjustest:
2) jäätmevaldaja elab ajutiselt väljaspool korraldatud jäätmeveo piirkonda ja esitab kehtiva lepingu teisest elukohast;
3) jäätmeid tekib vähesel määral;
4) majapidamist ei kasutata alalise elukohana.
(4) Jäätmevaldaja erandkorras korraldatud jäätmeveoga liitumisest vabastamise teatud tähtajaks või tema taotluse tagasilükkamise otsustab vallavalitsus. Taotluse tagasilükkamine peab olema põhjendatud.
(5) Vallavalitsus teavitab jäätmekäitlusettevõtet veopiirkonnas korraldatud jäätmeveoga erandkorras vabastatud jäätmevaldajatest ja tähtajast, millal on nimetatud jäätmevaldaja vabastatud korraldatud olmejäätmete veoga liitumisest.
(6) Vallavalitsus võib lõpetada ennetähtaegselt erandkorras korraldatud jäätmeveoga liitumisest vabastatud jäätmevaldajale tehtud otsuse või ühismahuti kasutamise õiguse kui selgub, et jäätmevaldaja on esitanud valeandmeid ja tema tegutsemine ei vasta korraldatud jäätmeveoga erandkorras vabastamise taotlusele.
Toomas Kaun